கேள்வி: உருக்னுதீன் பிரோசு - ஆரம்ப கால வாழ்க்கை பற்றி விளக்கவும்.
பதில்: உருக்னுதீன், தில்லி சுல்தான் இல்த்துத்மிசு மற்றும் துருக்கிய வம்சாவளியைச் சேர்ந்த கைப் பணிப்பெண்ணாக இருந்த அவரது மனைவி ஷா துர்க்கனுக்குப் பிறந்தார். ஒரு இளவரசராக, இவருக்கு 1228 இல் பதாவுன் அதிகாரம் வழங்கப்பட்டது இல்த்துத்மிசின் போட்டியாளரான நசீர் அத்-தின் கபாச்சாவின் முன்னாள் அமைச்சரான ஐனுல் முல்க் உசைன் அஷ்அரியின் ஆதரவுடன் இவர் பதாவுனை நிர்வகித்தார். இல்த்துத்மிசு தனது மூத்த மகன் நசிருதின் முகமதுவை தனது வாரிசாக வளர்த்தார். ஆனால் அவர் எதிர்பாராத விதமாக 1229 இல் மரணமடைந்தார். இல்த்துத்மிசு 1231 இல் ராஜபுத்திரர்களுக்கெதிராக படையெடுத்துச் சென்றார். தான் திரும்பி வர கால தாமதம் ஆகலாம் என கருதிய அவர் தனக்கு பதிலாக தனது மகள் ரசியா பேகம் ஆட்சி அதிகாரத்தில் நியமித்தார். சுல்தான் இல்த்துத்மிசு திரும்பி வர சுமார் ஆறு ஆண்டுகள் ஆனது. அக்கால கட்டத்தில் ரசியா பேகம் நன்முறையில் விவேகத்துடனும் ஆட்சிப் புரிந்தார். இருப்பினும், அவர் இறப்பதற்கு சற்று முன்பு, இல்த்துத்மிசு தனது வாரிசாக உருக்னுதீனை நியமிக்க ஒப்புக்கொண்டதாகத் தெரிகிறது. 1233 இல், அவர் இலாகூரின் நிர்வாகியாக உருக்னுதீனை நியமித்தார். அவரது கடைசி நாட்களில், அவர் கடுமையாக நோய்வாய்ப்பட்டபோது, அவர் இலாகூரிலிருந்து தில்லிக்கு உருக்னுதீனை திரும்ப அழைத்தார். மேலும் உருக்னுதீனை அவரது வாரிசாக பிரபுக்கள் ஒருமனதாக ஏற்றுக்கொண்டனர்.
கேள்வி: உருக்னுதீன் பிரோசு - ஆட்சி குறித்து விரிவாக சொல்லுங்கள்.
பதில்: தனது தந்தை இல்த்துத்மிசு இறந்த பிறகு, உருக்னுதீன் ஏப்ரல்-மே 1236 இல் அரியணை ஏறினார் இல்த்துத்மிசின் மரணத்திற்குப் பிறகு தில்லி சுல்தானகம் பலவீனமடையும் என்று கருதிய சைபுதீன் ஹசன் கர்லுக், அந்த நேரத்தில் இந்தியாவின் மீது படையெடுத்தார். இருப்பினும், இல்த்துத்மிசால் உச் பகுதியின் ஆளுநராக நியமிக்கப்பட்டிருந்த சைபுதீன் ஐபக் என்கிற ஒரு துருக்கிய அடிமை அதிகாரி அவரை தோற்கடித்து பின்வாங்க வைத்தார்.
கேள்வி: உருக்னுதீன் பிரோசு - கிளர்ச்சிகள் பற்றி தகவல் சொல்.
பதில்: ஷா துர்கன் முதலில் தொண்டு மற்றும் மத நன்கொடைகளுக்கு பெயர் பெற்றவர், ஆனால் நிர்வாகத்தின் கட்டுப்பாட்டைப் பெற்ற பிறகு அவரது இயல்பு மாறியது. இல்த்துத்மிசின் அந்தப்புரத்திலுள்ள பெண்களை அவர் தவறாக நடத்தினார். அவரும் உருக்னுதீனும் இல்த்துத்மிசின் இளம் மற்றும் பிரபலமான மகனான குதுபுதீனைக் கொல்லவும் உத்தரவிட்டனர். இது பல கிளர்ச்சிகளைத் தூண்டியது:
கேள்வி: உருக்னுதீன் பிரோசு - சிறை மற்றும் மரணம் பற்றி தகவல் சொல்.
பதில்: உருக்னுதீன் கிளர்ச்சியாளர்களுடன் சண்டையிட குக்ராம் நோக்கிச் சென்றார். இதற்கிடையில், தில்லியில், இவரது ஒன்றுவிட்ட சகோதரி ரசியா பேகம் இவரது தாய் ஷா துர்கனுக்கு எதிராக பொது மக்களைத் தூண்டினார். பல பிரபுக்களும் இராணுவமும் ரசியாவுக்கு ஆதரவாக இருந்து அவரை அரியணையில் அமர்த்தினார்கள். உருக்னுதீன் மீண்டும் தில்லி மீது படையெடுத்துச் சென்றார். ஆனால் ரசியா பேகத்தால் கைது செய்யப்பட்டு சிறையில் அடைக்கப்பட்டார். பின்னர், 19 நவம்பர் 1236 அன்று தூக்கிலிடப்பட்டார். உருக்னுதீன் 6 மாதங்கள் மற்றும் 28 நாட்கள் ஆட்சி செய்தார்.
கேள்வி: உருக்னுதீன் பிரோசு - உசாத்துணை பற்றி தகவல் சொல்.
பதில்: * * பகுப்பு:தில்லி சுல்தானகம் பகுப்பு:தில்லி அடிமை வம்சம் பகுப்பு:இந்தியப் பேரரசர்கள் பகுப்பு:இந்திய முஸ்லிம்கள் பகுப்பு:சுல்தானகங்கள் பகுப்பு:1236 இறப்புகள்